Diari Oficial de la Generalitat Valenciana


Sumari del DOGV 9499, del 28-12-2022 (2022/12678)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, corresponents a una central fotovoltaica denominada «Useres-Figuerasa (fase 2)» i la seua infraestructura d'evacuació, amb potència a instal·lar 1 MW, que estarà situada al terme municipal de les Useres (Castelló). Expedient ATALFE/2022/20/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/12252


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, corresponents a una central fotovoltaica denominada «Useres-Figuerasa (fase 2)» i la seua infraestructura d'evacuació, amb potència a instal·lar 1 MW, que estarà situada al terme municipal de les Useres (Castelló). Expedient ATALFE/2022/20/12. [2022/12493]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- el Decret 88/2005, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
- la Llei 24/2013, de 26 de desembre, del sector elèctric;  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica;  
  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció de la instal·lació elèctrica que s'indica:  
Peticionari: Ingenería, Proyecto y Soluciones SL, NIF N96400537 i amb domicili social en C/ Espinosa 8, oficina 501 de València.  
Òrgan competent per a autoritzar la instal·lació: Servei Territorial d'Indústria, Energia i Mines, de la Conselleria d'Economia Sostenible, Sectors Productius, Comerç i Treball.  
Tipus de central elèctrica: central fotovoltaica denominada «Useres-Figuerasa (fase 2)», amb potència a instal·lar 1 MW, incloent-hi les infraestructures d'evacuació.  
Emplaçament part generadora: Polígon 13 parcel·la 46, del terme municipal de les Useres (Castelló).  
Emplaçament d'infraestructura d'evacuació: Polígon 13 parcel·la 46, del terme municipal de les Useres (Castelló).  
  
Títol del projecte: Projecte d'Execució de la Instal·lació Fotovoltaica «les Useres-Figuerasa (fase 2)» de generació d'energia elèctrica d'1 MW.  
Pressupost: 708.062,24 -  
Característiques principals:  
- Mòduls fotovoltaics totals: 2860 (450 W/u.).  
- Nombre d'inversors: 5 u. de 250 kW que seran limitats a 200 kW c. u.  
- Potència nominal: 1000 kW  
- Potència pic: 1287 kW  
- Potència instal·lada: 1000 kW  
- Potència limitador: No precisa, estaran limitats els inversors.  
- Potència d'accés: 1000 kW  
- Potència garantida: 1200 kW  
  
Instal·lacions associades:  
Les instal·lacions associades a la planta fotovoltaica consisteixen en:  
a) 5 inversors de 250 kW que estaran limitats a 200 kW.  
b) Un centre de transformació de superfície i maniobra exterior, monobloc en envolupant prefabricada de formigó que tindrà:  
 Un transformador de potència de 1000 kVA de capacitat de transformació, amb relació de transformació 0,8/20 kV.  
c) Línies subterrànies d'alta tensió, tensió 20 kV, trams:  
 Tram subterrani 1 des del centre de transformació 2 fins al centre de transformació 4,85 m de longitud, HEPRZ1 12/20kV 3 x 1 x 150 mm² AL.  
 Tram subterrani 2 des del centre de transformació 4 fins al centre d'entrega d'energia, 80 m de longitud, HEPRZ1 12/20kV 3 x 1 x 150 mm² AL.  
Documents sotmesos a informació pública:  
- Projecte de la instal·lació.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- plec general de normes de seguretat en prevenció d'incendis forestals.  
- Separates dirigides a:  
o Ajuntament de les Useres  
o Aguas de Castellón. FACSA  
o Conselleria d'Agricultura, Desenvolupament Rural, Emergència Climàtica i Transició Ecològica.  
o I-DE Redes Eléctricas Inteligentes, SAU.  
  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines de Castelló, c/ Cavallers 8, CP 12147 de Castelló de la Plana (Castelló), així com dirigir a l'esmentat servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent:  
https://www.gva.es/es/inicio/procedimientos'id\_proc=15359&version=amp  
o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
S'adverteix que, en referència al termini indicat anteriorment i en virtut del que s'estableix en l'article 33.1 del Decret llei 14/2020, de 7 d'agost, la instal·lació que s'indica més amunt té una potència de generació menor o igual a 10 MW i es tramitarà pel procediment d'urgència. Per tant, i segons el que s'estableix en l'article 33 de la Llei 39/2015, d'1 d'octubre, del procediment administratiu comú de les administracions públiques, els terminis establits en el paràgraf anterior per al procediment ordinari es redueixen a la meitat.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 1 de desembre de 2022.- El cap de servei territorial d'Indústria, Energia i Mines: Gerardo Nebot García.